২০০৩ ক্রিকেট বিশ্বকাপ
সর্বমোট ১৪টি দল বিশ্বকাপ ক্রিকেটে অংশগ্রহণ করে যা সংখ্যার বিচারে একটি বিশ্বকাপে সর্ববৃহৎ। তন্মধ্যে - ১০টি টেস্টখেলুড়ে দেশ এবং টেস্ট মর্যাদা না থাকা স্বত্ত্বেও একদিনের আন্তর্জাতিক ক্রিকেটে পূর্ণ মর্যাদা থাকায় কেনিয়া স্বয়ংক্রীয়ভাবে খেলার যোগ্যতা অর্জন করে। বাদ-বাকী ৩টি দল ২০০১ সালে কানাডায় অনুষ্ঠিত ২০০১ সালের আইসিসি ট্রফিতে চ্যাম্পিয়ন হিসেবে - নেদারল্যান্ডস, রানার-আপ নামিবিয়া এবং কানাডা তৃতীয় স্থান দখল করে এ বিশ্বকাপে খেলার যোগ্যতা লাভ করে। এরপূর্বে নেদারল্যান্ডস ১৯৯৬ সালে ও কানাডা ১৯৭৯ সালের বিশ্বকাপ ক্রিকেটে অংশগ্রহণ করেছিল।
২০১৬ আইসিসি অনূর্ধ্ব-১৯ ক্রিকেট বিশ্বকাপ
বিশ্বকাপে আন্তর্জাতিক ক্রিকেট কাউন্সিলের সদস্যভুক্ত ১৬টি জাতীয় অনূর্ধ্ব-১৯ দল অংশ নেয়, এবং সব ম্যাচ অনূর্ধ্ব-১৯ একদিনের আন্তর্জাতিক মর্যাদায় অনুষ্ঠিত হয়। আইসিসি পূর্ণ সদস্য হিসেবে দশটি দল টুর্নামেন্টের জন্য স্বয়ংক্রিয়ভাবে যোগ্যতা অর্জন, অন্যদিকে বাকি পাঁচটি দল আঞ্চলিক বাছাইপর্ব জয় লাভের মাধ্যমে যোগ্যতা অর্জন করে। ২০১৫ আইসিসি অনূর্ধ্ব-১৯ ক্রিকেট বিশ্বকাপ বাছাইপর্ব-এর বিজয়ী টুর্নামেন্টের শেষ জায়গাটি লাভ করে, এই বাছাইপর্বে পাঁচটি আঞ্চলিক বাছাইপর্বের রানার্স-আপ হওয়া দল অংশ নেয়। ৫ জানুয়ারি ২০১৬ তারিখে ক্রিকেট অস্ট্রেলিয়া নিরাপত্তার কারণ দেখিয়ে এই বিশ্বকাপ থেকে নিজেদের প্রত্যাহার করে নেয়। অস্ট্রেলিয়ার বদলি দল হিসেবে আয়ারল্যান্ডকে আমন্ত্রণ জানানো হয়।